புவி மிகவும் வண்ணமயமாக இருப்பதால்,
வாழ்வில் சில சின்னஞ்சிறிய விஷயங்களை தவறவிடுவது சகஜம்.
ஆனால், சற்று கூர்ந்து கவனித்தால்...
அங்கு கண்டறியப்படாத ஒரு உலகமே உள்ளது.
சிறிய சாகசகாரர்களுக்கும்...
சிறிய அரக்கர்களுக்கும்...
ராட்சத எதிர்ப்புகள் மீது வெற்றிக்கொள்ள...
அசாத்திய சக்திகள் தேவைப்படும் ஒரு உலகம்.
வர்ணனையாளர் பால் ரட்
ஆஸ்திரேலியா அற்புதமான உயிரினங்கள் நிறைந்த ஒரு நாடு.
கங்காருக்கள் மற்றும் கோலாக்கள் மட்டுமல்ல.
சூரியன் சுட்டெடுக்கும் இந்த உலகில், புதர்களுக்கு அடியில்,
வினோதமான சின்னஞ்சிறு விலங்கினங்கள்...
தம்முடைய வாழ்க்கையை வெற்றிகரமாக வாழ்ந்து கொண்டிருக்கின்றன.
உள்ளங்கை அளவு சிறிய சுகர் க்ளைடர்,
தனக்கான உணவையும் உறைவிடத்தையும், பிசின் மரங்களில் கண்டடைகிறது.
அதன் அக்கம்பக்கத்து விலங்கினங்களும் அப்படித்தான்.
ஆனால், மிகச் சரியான தருணங்களில் கூட, அவை சவால்களைச் சந்திக்கின்றன.
கோடைக்காலத்தின் உச்சத்தில், சூரியனின் வெப்பம் அதிகரிக்கும் போது...
இன்றைய தீ அபாயம் அதிகம்
...உஷ்ணத்தைத் தாக்கு பிடிக்கிறவர்கள் மட்டுமே
வெற்றிக் கொள்ள முடியும்.
ஆளில்லா தொலைதூரப் பகுதி
ஆளில்லா வறண்ட கண்டத்தில் வசிப்பதில் சில சௌகரியங்கள் உள்ளன.
சூரிய ஒளி அதிகம் இருப்பதால், பிசின் மரங்களில் அதிக சர்க்கரை உற்பத்தியாகிறது.
வசந்த காலத்தில், சுகர் க்ளைடர்களின் உணவில் அது பெரும் பங்கு வகிக்கிறது.
தற்சமயத்தில், அவற்றின் வாழ்க்கை நன்றாகவே போய்க் கொண்டு இருக்கிறது.
பிசின் மரங்களுக்கிடையே, ஒரு இனிப்பு நிறுத்தத்தைத் தேடி தாவிக் கொண்டிருக்கிறது.
ஒரு தாவலில், அது இரண்டு டென்னிஸ் மைதானத்தின் அளவு தாவி விடுகின்றது.
அந்த சர்க்கரை, வானவில் லாரிகீட்களையும் ஈர்க்கின்றது.
நூற்றுக்கணகானவைகளை.
தேவைக்கதிகமான உணவு உள்ளது.
அதனால், உஷ்ணமான பொழுதுகளில், அது அவற்றை அவர்களுக்காக விட்டுவிடும்...
எங்காவது அமைதியாக ஓய்வெடுத்துக் கொள்ளும்.
பிறந்து இரண்டு வாரங்களே ஆன அதனுடைய குழந்தை.
அதன் உயரமே கட்டை விரல் அளவுதான் இருக்கும்.
அது முழுதாகத் தன் தாயையே சார்ந்து இருக்கும்.
ஆனால், கோடைக்காலத்தின் இடையிலேயே, அது, இந்த சவால்கள் நிரம்பிய உலகில்...
தனக்கான உணவைத் தானே தேடிக்கொள்ளத் தொடங்க வேண்டும்.
தற்பொழுது, வாழ்க்கை இங்கே நன்றாக இருக்கிறது,
லாரிகீட் கள் இங்கேயே தங்க முடிவு செய்துவிட்டன.
ஆனால் ஒரு கூட்டைக் கண்டுபிடிப்பது எளிதல்ல.
ஆஸ்ட்ரேலியாவில், மரங்களில் பொந்துகள் ஏற்படுத்துவதற்கு மரங்கொத்திகள் கிடையாது.
ஆகவே, பாதுகாப்பான மறைவிடங்கள் தான் அரிதான சொத்து.
ராட்சத, பயங்கரக் கொலையாளி.
லேஸ் மானிட்டர்கள், ஒரு குழந்தையின் எடையளவு இருக்கும்,
ஆனால் அவை எல்லாவற்றையும் உண்ணும்.
சுருள் மடிப்புப் பல்லி,
கண்ணிமைக்கும் நொடியில், இந்த ராட்சச விலங்கிற்கு இரையாகி விடும்.
அது மறைந்து கொள்ள ஒரு மரம் வேண்டும்.
ஆனால் எல்லா மரங்களும் ஆக்கிரமிக்கப்பட்டிருக்கு.
சுருள் மடிப்புப் பல்லிகள் அதன் நிலத்தையே சார்ந்து இருப்பவை.
தலையை ஆட்டுவது ஒரு எச்சரிக்கை அறிவிப்பு.
ஆனால் புதிதாக அங்கு வந்தவற்றிற்கு வேறு போக்கிடம் கிடையாது.
காயம் ஏற்படாமல் தப்பிப்பதற்காக, இந்தப் பல்லிகள் தங்களின் சுருள்களால் போராடும்.
எவ்வளவு பிரகாசமாக இருக்கிறதோ, அவ்வளவு நல்லது.
ஆனால் ஒரே அளவிலிருந்தால்...
அது உடல் ரீதியாகப் போராடும்.
இந்த ஊடுருவும் உயிரினம் பார்ப்பதற்கு பலமானதாக இருக்காது.
ஏற்கனவே தங்கியுள்ள உயிரினம்
அதைப் பயமுறுத்தித் துரத்திவிடும்.
பலமான ஆண் பல்லியால் துரத்தப்பட்ட அது,
தற்போதைக்கு அமைதியாக இருக்கும்.
ஆனால் சீக்கிரமே, அது ஒரு பாதுகாப்பான இடத்தைத் தேட வேண்டியிருக்கும்.
சோதனையான நேரங்கள் காத்திருக்கிறது.
எறும்புகள் ஏற்கனவே மும்முரமாக உணவை சேகரித்துக் கொண்டிருக்கின்றன.
ஆனால் இரையைத் தேடுவது ஆபத்தானது தான்.
தொலைதூர வனாந்திரப் பகுதிகளில் விலங்குகள் நிறைந்திருக்கும்.
பெரிய பாதங்களும்...
முதுகெலும்பும், நீளமான, ஈரமான நாக்கும் உடையது.
எசிட்னா என்னும் முள்ளம் பன்றி.
பார்ப்பதற்கு அவ்வளவு பயங்கரமாகத் தோற்றமளிக்காது.
ஆனால் ஒரு எறும்பைப் பொறுத்தவரை, அது கொடிய விலங்கு.
அது, 60,000 எறும்புகளை, பத்து நிமிடங்களில் சாப்பிட்டுவிடும்.
மரங்கள் மூலம் உணவை உண்ணுவதற்கு அதிக நேரம் பிடிக்கும்.
பிசின் மர இலைகள் நச்சுத் தன்மை உடையவை,
கோலாக்கள் போன்ற சில விலங்கினங்களால் தான் அவற்றை உண்ண முடியும்.
ஆனால் அவற்றை ஜீரணிக்க அதிக சக்தி வேண்டும்...
கோலாக்கள் ஒரு நாளைக்கு 15 மணி நேரம் தூங்குவதற்காக செலவழிக்கின்றன.
அவை விழித்திருக்கும் போது கூட, சற்று மயக்கத்தில் தான் இருக்கும்.
இது கனவல்ல.
இது நிஜம்.
இது ஒரு மாட் ஹாட்டர்பில்லர்.
கொட்டிய தோல்கள் முழுவதையும் தலையின் மேற்புறத்தால், சமாளித்து வாழுபவை.
விசித்திரமானது, ஆனால் உயிர்காப்பான்.
கொலைகார வண்டுகள், தனக்குள் சுரக்கும் விஷத்தின் மூலம் அவற்றைக் கொல்லும்.
ஆனால் அதனுடைய விசித்திர தோற்றத்தின் காரணமாக,
இந்த மாட் ஹாட்டர்பில்லர், அதன் எதிரிகளை தாக்குபிடித்து வாழும்.
சிறு உயிரினங்கள், இந்தப் பிசின் இலைகளை செரிமானம் செய்ய பழகிக் கொள்கின்றன.
முட்கள் நிறைந்த குச்சிப் பூச்சி கூட, பார்க்க இவற்றைப் போலதான் இருக்கும்.
புத்திசாலிதனமாக ஏமாற்றி, தான் சாப்பிட்டு தன்னை சாப்பிடாதவாறு பார்த்துக் கொள்ளும்.
அது தினமும் தன் எடைக்கேற்ற அளவு இலைகளை உண்ணும்.
பிள்ளைகளைக் கவனிக்க அவற்றுக்கு நேரம் கிடையாது.
மாறாக, அந்தப் பொறுப்பை வேறு யாரிடமாவது விட்டுவிடும்.
எறும்புகள், அதனுடைய முட்டைகளை
சுவையான விதைகள் என்று நினைத்து ஏமாந்து, தூக்கிச் சென்றுவிடும்.
ஆனால், அந்த முட்டையின் மேல் பாகம்தான் சாப்பிட ஏற்றதாக இருக்கும்.
மீதத்தை கூட்டிலேயே விட்டுச் செல்லும்.
அவை அங்கேயே இருக்கும்...
குஞ்சு பொரிக்கும் வரை பாதுகாப்பாய் கீழே...
பல மாதங்களுக்கு அப்படியே இருக்கும்.
சூரியனின் உஷ்ணம் அதிகரிக்கின்றது.
சுகர் க்ளைடரின் அக்கம்பக்கப் பறவைகள் அதிகச் சத்தமிடுகின்றன.
ஆனால் இது வழக்கமான சத்தமல்ல.
இது ஒரு எச்சரிக்கை அழைப்பு.
சூரிய ஒளியியால் சக்தி பெற்று,
லேஸ் மானிட்டர், யாராலும் வெல்ல முடியாத வேட்டைக்காரனாக ஆகி விடுகிறது.
பிளவு பட்ட நாக்கால் எந்த வித உணவு, எங்கு மறைந்திருந்தாலும், தேடி உண்ணும்.
வலிமையான, வளைந்த நகங்கள் மூலம், இந்த ராட்சத பல்லிகள், மரங்களின் மேல் கூட ஏறும்.
இந்த சின்ன க்ளைடர் தூக்க முடியாத அளவு கனமாகி விட்டது.
விரைவிலேயே, இது தானாகவே உலகத்தைச் சுற்ற வேண்டும்.
நாளுக்கு நாள் நிலையற்றதாக மாறும் உலகத்தில்.
கோடையின் ஆரம்பத்தில், இந்த வனாந்திரம் நன்கு உஷ்ணமடைந்திருக்கும்.
சூரியனிடமிருந்து பாதுகாக்க, நிழலே இருக்காது...
குடிக்கத் தண்ணீரும் இருக்காது.
பென்சில் நீளமே உள்ள, முள் குச்சி போன்ற பூச்சி,
நீர்ச்சத்து இழக்காமல் இருக்கும் வழியைத் தெரிந்து வைத்திருக்கும்.
எளிதான காரியம் அல்ல என்றாலும், காத்திருக்கும் காலத்திற்கு ஏற்றது.
இறுதியாக, ஏதாவது தண்ணீர்க் குட்டையைப் பார்த்தால், அது அதில் நின்று கொள்ளும்.
தன் முதுகெலும்பிலுள்ள சிறு இடைவெளிகள்மூலம் தண்ணீரை உறிஞ்சித் தேக்கி வைத்துக்கொள்ளும்.
வாய் வரை உறிஞ்சி வைத்துக்கொள்ளும்.
அசாதரணமான யுக்தி,
அது தான் இந்தக் கொளுத்தும் வெயிலை சமாளிக்க அதற்குக் கைகொடுக்கிறது.
பிசின் மரக் காடுகள் கொஞ்சம் அதிக நிழலைத் தருகின்றன.
ஆனால் இங்கேயும்,
சிறு உயிரினங்கள் வாழ்க்கையோடு போராடிக்கொண்டு தான் இருக்கின்றன.
ஜொலிக்கும் ஆண் மயில் சிலந்தி, அதன் துணையைத் தேடிக்கொண்டு இருக்கிறது.
சொல்வது எளிது, செய்வது கடினம்.
இந்தச் சிலந்திகள் ஒரு அவரை விதையை விட சிறியதாக இருக்கின்றன.
இன்னொரு ஆண், தன் துணையை கண்டுபிடித்து விட்டது ஆனால் அதன் சம்மதம் கிடைக்கவில்லை.
பெண் மயில் சிலந்திகள் ரொம்ப ஜாக்கிரதையானவை.
ஆண் எப்படிப் பார்க்கிறது, எப்படி நகர்கிறது என்பது மிகவும் சரியாக இருக்க வேண்டும்.
தவறாகிவிட்டால்...
நிராகரிக்கப்பட்டு விடும்.
80 வகைகளுக்கும் மேலான மயில் சிலந்திகள் உள்ளன,
ஒவ்வொன்றும் தனித்துவமாக தங்களை வெளிப்படுத்துபவை...
பெண் இனத்தின் விருப்பத்திற்கேற்ப அவை, பிரத்தியேக நடனங்கள் கற்றிருக்கும்.
கொள்ளை அழகுள்ள பெண் சிலந்தியின் அன்பைப் பெறுவதற்காக, தன் வாழ்க்கையே
அதை நம்பி இருப்பது போல் ஆண் சிலந்தி நடனமிடும்.
ஆனால் அந்த ஜொலிக்கும் ஆண் சிலந்தி இன்னும் தேடிக்கொண்டு தான் இருக்கிறது.
பெண் சிலந்தியின் திரவ வாசனையைத் தேடி, தன் கால்களை அசைத்துக் கொண்டு இருக்கிறது.
இதோ அவள் வந்து விட்டாள்.
அதனுடைய ஆட்டத்தை காண்பிக்க வேண்டிய நேரம்.
நன்றாக நடனமாடுகிறது...
அவள் அதை உணருவது போல தெரிகிறது.
இப்படி பின்புறத்தை சுழற்றினால் அது ஏற்கனவே துணையுடன் சேர்ந்திருக்கிறது என அர்த்தம்.
சரி, இது நேர விரயம் தான்.
நேரமும் கடந்து கொண்டே இருக்கிறது.
இன்னும் சில வாரங்களில்,
இந்தச் சின்ன க்ளைடர், இந்த உலகத்தில் தன் வழியைத் தேடிக் கொள்ள வேண்டும்...
எங்கே உணவு கிடைக்கும் என்று தெரிந்து கொள்ள வேண்டும்.
இந்தப் பருவத்தில்,
பிசின் இலைகளில் எல்லாம் வினோதமான புள்ளிகளைக் கொண்டுள்ளன.
சிலிட் பூச்சிகள் தங்களின் இனிப்புத் திரவத்தை உபயோகித்து
ஒரு சிறு தானிய அளவில் தங்களின் உறைவிடத்தைக் கட்டிக்கொள்கின்றன.
இந்த அழகான, சிறு வீடுகள் பார்ப்பதற்கு நல்ல கலை வேலைப்பாடுகள் போல் தெரிகின்றன.
சுவையும் நன்றாக இருக்கும்.
ஆனால் இப்போது, விடியற்காலைகளில் கூட வெளியே போக முடியாத அளவு உஷ்ணமாக இருக்கிறது.
வெப்ப நிலை 50 டிகிரிக்கு உயரும் போது, பிசின் இலைகள் உதிர்ந்து விழுந்துவிடும்.
ஆனால் அவையெல்லாம் நச்சு நிரம்பி இருப்பதால், அவை பொறுமையாகத்தான் மக்கும்.
தந்திரமாக வேட்டையாடுபவற்றிற்கு, இப்படிக் கீழே விழுந்த இலைகள் பாதுகாப்பை அளிக்கும்.
காலில்லாத பர்ட்டன் பல்லி, மற்ற ஊர்வனங்களை மட்டும் தான் வேட்டையாடும்.
பெரும்பாலானவை தம் உயிரைக் காத்துக் கொள்ள ஓடும்.
தங்க வால் கெக்கோ மட்டும் ஓடாது.
சிறியதாகவும் மறைந்து கொள்ளும் உருவத்தோடும் இருப்பது அதற்கு ஓரளவு பாதுகாப்பு தரும்...
ஆனால் சூரியனிடமிருந்து அல்ல.
அதற்கு நிழல் தேவைப்படுகிறது.
ஒரு கிரெடிட் கார்ட் அளவுள்ள அது, அங்கே கச்சிதமாக மறைந்து கொள்ளும்.
காலில்லாத பல்லிகளின் பார்வை, மிகச் சிறிய அசைவை கூட கண்காணிக்க பழகியிருக்கும்.
சின்ன பல்லியைப் பயமுறுத்தினால் போதும், அது எதிர்க்க ஆரம்பித்துவிடும்.
கூ-ஸ்லிங்கிங் கெக்கோ.
அதன் திரவம் தீமை விளைவிக்காதது என்றாலும் துர்நாற்றம் வீசும், பசை போல் ஓட்டும்,
பயங்கரமான வேட்டை விலங்கைக் கூட நெருங்க விடாது.
பொறுமையாக ஆனால் நிச்சயமாக...
அது பதுங்கிவிடும்.
கோடை உஷ்ணத்தோடு சேர்த்து கோடைப் புயலும் வரும்.
மிகவும் உஷ்ணமாக இருக்கும்.
மழையின் முதல் துளி தரையில் விழும் முன்னே அது ஆவியாகிவிடும்.
ஆனால் மின்னல் அடித்தால், எல்லாக் காய்ந்த இலைகளும் பற்றிக்கொள்ளும்.
அவற்றின் எளிதில் பற்றக்கூடிய ரசாயணங்கள், அந்த நெருப்புக்கு எரிபொருளாக ஆகிவிடும்.
சிறிய விலங்குகள், வேகமாகப் பரவும் காட்டுத் தீயில் இருந்து தப்பிக்கப் போராடுகின்றன.
எசிட்னாவின் ஒரே பதுங்குமிடம் நிலத்தடி தான்.
அது தானே தன்னுடைய கல்லறையைத் தோண்டிக் கொள்கிறது.
தீப்பிழம்புகள் அதிகரிக்க ஆரம்பிக்கின்றன,
ஆனால் அந்தச் சின்ன க்ளைடர் தூக்க முடியாத அளவு பெரிதாக உள்ளது.
அந்தத் தாய்க்கு இருக்கும் ஒரே வழி...
தன்னைக் காத்துக்கொள்வது தான்.
அந்தச் சின்ன க்ளைடர் தன்னைத்தானே பார்த்துக்கொள்ள வேண்டும்.
பூச்சிகள் பறக்கும் போது, வேட்டையாடுபவை உள்ளே நுழையும்.
சிறு பறவைகள் பெருமளவில் தீப்பிழம்பில் விழுந்து விடும்.
தீப்பருந்துகள் என்றழைக்கப்படும் பறவைகள் இந்தப் பதற்றத்தை அதிகரிக்கின்றன.
இந்தச் சின்ன க்ளைடரை நெருப்பு சூழ்ந்துவிட்டது.
அதன் முதல் பறத்தலே இறுதியானதாக ஆகி விடக் கூடும்.
புதர் நெருப்புகள் அணைய ஆரம்பிக்கும் போது...
இந்த நிலமே நாசமாகி இருக்கும்.
ஆனால், சுத்தமாக உயிர்களே இல்லாதவாறு அல்ல.
எசிட்னாக்கள் உடல் உஷ்ணத்தை தணித்துக்கொண்டு இந்த நெருப்பில் தாக்குப் பிடிக்கின்றன.
இந்தச் சின்ன சுகர் க்ளைடரும் தப்பித்துவிட்டது.
அது இப்பொழுது, சாம்பலான இந்த உலகத்தில் தாக்குப்பிடித்து வாழ வேண்டும்.
காட்டின் இயல்பு வாழ்க்கை திரும்பும் வரை, இந்த எரிந்த பூச்சிகளைத் தான் அது உண்ணும்.
வாழ்க்கை நிச்சயம் திரும்பும்.
பிசின் மரங்கள் நம்ப முடியாத அளவு திடமானவை,
அவற்றின் தாதுக்கள் நிறைந்த சாம்பல் மண்ணிற்கு வளம் சேர்க்கிறது.
கொஞ்சம் தண்ணீர் சேர்ந்து...
காடு மீண்டும் பிறந்துவிட்டது.
அதிகக் காலம் எடுப்பதற்கு முன்னரே, இந்தப் புதர்கள் இயல்பு நிலைக்குத் திரும்பிவிட்டன.
புது உயிரினங்கள் வருகின்றன.
பழக்கமான விலங்குகள் திரும்பி வருகின்றன.
மீண்டும் ஒருமுறை, இந்தப் பிசின் மரங்கள் தான்
எல்லா வகை விசித்திர, அற்புத, சிறு உயிரினங்களுக்கும் புகலிடம் அளிக்கின்றன.
பல்லாயிரக்கணக்கான வருடங்களாக, இவை இந்த வருடாந்திர தீ சுழற்சிக்குப் பழகிவிட்டன.
ஆனால் புதர் நெருப்பு, அதிகமாகவும், இன்னும் சூடாகவும், அடிக்கடியும் ஏற்பட்டால்,
ஆஸ்திரேலியாவின் சின்னஞ்சிறு உயிரினங்கள் உயிர் வாழவே போராட வேண்டி வரும்.
எங்களுக்கு சுருள்பட்ட பல்லிகள் பிடிக்கும் வறுபட்டது அல்ல
தற்போது, இந்த இளைய சுகர் க்ளைடர் வனாந்திரத்தின் அதீத சவால்கள் நிரம்பிய...
வாழ்க்கையை எதிர்கொள்ள தயாராக இருக்கிறது.
அது மட்டும் தனியாக இருக்கப் போவதில்லை.
அதிக சுயாதீனமான சிறு சுகர் க்ளைடர்கள் கூட இன்னமும்...
தங்களுடைய சொற்ப நண்பர்களுடன் இணைந்து பதுங்கத்தான் விரும்புகின்றன.
தமிழாக்கம் மேனகா மணிகண்டன்